NaiveNeuron/SloPal huggingface dataset:
Fecko, Martin, poslanec NR SR (2014-09-12):
Ďakujem pekne. Pán kolega, som jeden z predkladateľov, takže viac-menej súhlasím, samozrejme, ako si to predniesol. A na margo predkladateľov, som rád, tohto pozmeňujúceho návrhu, že držia slovo. Ako pán Senko povedal, že vrátime sa k tomu v najbližšom čase. Takže, áno, je tu, bodaj by to sa takéto počiny zo strany vládnych poslancov konali čo najviac. Samozrejme, tiež kvitujem, že došlo pozmeňujúcim návrhom v gestorskom výbore k podstatnému otočeniu a vlastne celá metóda je anulovaná, možnosť jej použitia. Ako je to v odôvodnení v spoločnej správe, tak navrhuje, citujem: „Navrhuje sa zjednodušiť predložený návrh zákona tým, že použitie technológie kyanidového lúhovania sa zakáže zo zákona a nebude nutné uskutočňovať miestne referendu, ktoré je administratívne a finančne náročné. Túto požiadavku predložili samotní občania, zástupcovia viacerých, najmä dotknutých samospráv.“ Kolegovia, tu by som, koniec citátu, tu by som sa trošku pristavil. Veď predsa vieme aj pred podaním toho pôvodného návrhu pozmeňujúceho, že referendá sú náročné finančne aj administratívne. A myslím si, že na to vás nemuseli upozorňovať občania. To, myslím, každý chápe a vie. Bodaj by hlas ľudu, ako hovoríme, je hlas Boží, boli takto, ako ste to tu zdôvodnili, aj ďalšie podnety občanov našich vypočutých v ďalších zákonoch, ktoré sa tu predkladajú, kde v mnohých, musím povedať, že tento hlas ľudu neni vypočutý a to ma trošku mrzí. Obdobne to bolo aj pri ťažbe uránu, kde som apeloval na to, aby aj v ďalších katastrálnych územiach tá hrozba bola eliminovaná. Žiaľ, nestalo sa tak. Takže asi toľko k tomuto. Ďakujem.
Galis, Dušan, poslanec NR SR (2024-10-23):
Ďakujem pekne. V rozprave vystúpili traja poslanci, nebol podaný žiaden procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Žitňanská, Jana, poslankyňa NR SR (2020-11-04):
Ďakujem veľmi pekne. Pán predsedajúci, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Chren, Martin, poslanec NR SR (2012-11-06):
Ďakujem veľmi pekne. K tomuto vystúpeniu by som možno len dodal to, že oboznámil som sa v priebehu dnešného dňa so stanoviskom ministerstva hospodárstva k tomuto návrhu novely zákona. Prekvapila ma tam naozaj prinajmenšom jedna vec. Aj ministerstvo hospodárstva sa stotožňuje, vďakabohu, s návrhom, že investičné stimuly by mali smerovať prioritne a len do regiónov s najvyššou mierou nezamestnanosti, ak vôbec. Avšak záporné stanovisko ministerstva hospodárstva je odôvodnené tým spôsobom, že veď toto predsa máme uvedené v programovom vyhlásení vlády, tak kvôli tomu nemusíme meniť zákon. Nuž, chcem upozorniť pánov kolegov, že po prvé, to nie je pravda, pretože napriek tomu, že to máte uvedené v programovom vyhlásení vlády, už ste stihli podporiť napríklad investorov v tak odľahlých regiónoch, ako je Sládkovičovo. To znamená, okrem toho, že ste teda podporili aj investorov, ktorí nevytvárajú nové pracovné miesta, a teda môžeme hovoriť o tom, že je to v podstate len prihratie, prihratie dotácie svojim kamarátom. A zároveň chcem upozorniť na to, že predsa to, že je niečo v programovom vyhlásení vlády uvedené, neznamená, že to automaticky platí. Takýmto spôsobom by sme tu ako parlament nemuseli prijímať žiadne zákony, pretože stačilo by napísať veci do programového vyhlásenia vlády a už by sme sa nimi nemuseli, s touto logikou, vôbec zaoberať. Preto chcem na margo tohto vystúpenia požiadať všetkých kolegov a kolegyne, ktorí sa stotožňujú s tým, že investičné stimuly sú zlé a že ak máme toto menšie zlo strpieť nejakým spôsobom, tak len vo forme daňových úľav, nie cashových stimulov, a len do najzaostalejších regiónov, aby skutočne podporili túto novelu zákona. Ďakujem veľmi pekne.
Žarnay, Oto, poslanec NR SR (2016-04-21):
Pán Rajtár, ja vám chcem vyjadriť svoj obdiv. Obdiv preto, že ste si zachovali svoju duchaprítomnosť a že ste od toho rečníckeho pultíka neodišli. Pretože rozprávať s tým, že za vaším chrbtom sa ďalší ľudia bavia, jeden možno dokonca, to sa stalo síce aj doobedu, telefonuje z predsedníctva, vôbec vás nevnímajú, o čom hovoríte. Tu v pléne sa tiež nahlas rozprávajú poslanci SMER-u. Zopár ľudí vás počúva z radov opozičných poslancov, sa mi zdá, a to už povedal Jožo Viskupič, tak nevhodné, tak arogantné a tak neslušné, že potom môžeme hovoriť učiteľom, nech žiakov učia na hodinách, aby boli slušní, aby boli ticho, aby sa hlásili a počúvali učiteľa, keď vy im dávate vzor, ako sa nemajú v živote správať. Ja naozaj som neprišiel do parlamentu preto, aby som sa stal svedkom takýchto absurdných scén, ktoré mi pripomínajú výjav z hry Eugena Jonesca Stoličky, kde rečník, ktorý vydáva neartikulované zvuky, pred prázdnymi stoličkami stojí, rozpráva alebo vydáva neartikulované zvuky, a manželský pár, ktorý si toho rečníka pozval, nakoniec spácha samovraždu. Mne to pripomína tento výjav preto, že aj pred vami pán kolega Sloboda to mal ešte horšie, pretože tu už každý, s prepáčením, kváka o hore-dole a on si rozprával svoje. Už tu chýbala len upratovačka, ktorá príde povysávať medzitým koberec a nikto si nevšíma, že je tu nejaký poslanec, rozpráva, pretože nikoho to nezaujíma, čo vlastne hovorí. A pripravoval si zodpovedne tak on, ako aj vy svoj prejav, ale jednoducho slušnosť pánov ministrov, ale aj členov predsedníctva je taká, že na to zvysoka, ale zvysoka kašlú. Ďakujem. (Potlesk.)
Danko, Andrej, predseda NR SR (2018-09-12):
Pán poslanec Paška.
Jurzyca, Eugen, poslanec NR SR (2015-05-12):
Ďakujem. Dnes vyšla, pán minister, analýza inštitútu finančnej politiky. Tá hovorí, že naše výdavky na penzie budú do roku 2060 rásť oveľa výrazne, teda rýchlejšie, než výdavky v priemere Európskej únie. A druhú vec chcem ešte zdôrazniť. Hovorili ste, že možnože niektoré faktory zapracujú a že to bude lepšie než, než to vyzerá teraz. Napríklad lepšie školstvo. Tak IFP dokonca aj zverejnilo tabuľku, z ktorej vyplýva, že keby sa zrátali pozitívne vplyvy podpory rodiny a migrácie školstva, participácie starších a vyššej zamestnanosti, tak aj tak by sme mali v tom šesťdesiatom saldo vyplývajúce z výdavkov na penzie, teda vo výške mínus 2,3 namiesto mínus 3,7 %. Čiže tie časy budú určite ťažké.
Danko, Andrej, predseda NR SR (2017-12-05):
Pán poslanec Petrák.
Grendel, Gábor, podpredseda NR SR (2020-07-08):
Ďakujeme pekne, pani poslankyňa. Ďalším vystupujúcim je pán poslanec Vladimír Bilčík z frakcie Európskej ľudovej strany.
Mikloš, Ivan, podpredseda vlády a minister financií SR (2011-10-18):
Tiež sa spresňujú podmienky, podľa ktorých je možné žiadosť príslušného orgánu členského štátu zamietnuť a upravuje sa povinnosť informovania príslušných orgánov členských štátov o všetkých skutočnostiach, ktoré majú vplyv na vymáhanie. Ďakujem za pozornosť.
Suja, Miroslav, poslanec NR SR (2022-02-22):
Ďakujem za slovo, pán predsedajúci. Zatiaľ som nevidel, že by niekto oficiálne poprel tieto prepisy, že to nie je pravda, ale tak môžme. Z týchto prepisov zatiaľ, čo vieme, jasne vyplýva, že elitní vyšetrovatelia, vážení kolegovia, čakali na pokyn ministra. Dali si to odobriť ministrovi Mikulcovi, že budú manipulovať dôkazmi. Čakali na jeho reakciu, čo im povie. Z prepisov vidíme, že minister riadil zločineckú skupinu čurillovcov, ako sa pracovne nazýva čurillovská mafia, ako hovorí predseda parlamentu, a o všetkom vedel. Dokonca z prepisov vidíme, že vyzýva vyšetrovateľov, nech niečo robia, nech zastavia tú Santusovú. A zatiaľ nikto tieto prepisy oficiálne nepoprel, že to nie je pravda, že nie sú. A viete prečo, vážení kolegovia? Lebo sú legálne so súhlasom orgánov, ktoré majú na to právomoc, a vy sami sa bojíte aj tí vyšetrovatelia, čo všetko tam ešte bude. Tak sa tu nesnažte podsúvať, že tie prepisy nemusia byť pravdivé. Z prepisov jasne vyplýva, ako som povedal, že Mikulec riadi zločineckú skupinu čurillovcov, že bez jeho vedomia neurobili nič a dávali si svoje kroky odobrovať priamo jemu. To je fakt. A že to vy, žiakovci, nerozumiete tomu, tak bohužiaľ.
A. Belousovová, podpredsedníčka NR SR: (2008-02-05):
Pán poslanec Mečiar bol posledným rečníkom v tejto rozprave, vyhlasujem preto rozpravu za skončenú. A chcem sa opýtať navrhovateľa, či chce k rozprave zaujať stanovisko. Pán minister, nech sa páči, máte slovo.
Šípošová, Janka, poslankyňa NR SR (2014-10-28):
Ďakujem pekne. Skončila som vlastne pri tom, že som hovorila, že nielen policajti, ale aj všetci pracovníci, ktorí prichádzajú profesionálne do styku s poškodenými, s obeťami trestných činov, sú v tomto ohľade nie celkom dobre pripravení, nie celkom dobre vzdelaní a že by sme s tým mali niečo robiť. Ja by som možno ilustrovala taký... (Ruch v sále.) Môžem vás poprosiť trošku tichšie keby tu mohlo byť, pani predsedajúca?
Laššáková, Jana, doterajšia podpredsedníčka NR SR (2016-03-23):
Pán poslanec Stanislav Mizík.
Antal, Peter, poslanec NR SR (2019-06-19):
Ďakujem za slovo, pán predsedajúci. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Goga, Ľudovít, poslanec NR SR (2018-10-23):
Ďakujem za slovo. Žiadam takisto, aby bolo uvedené v zápise pri hlasovaní, tlač 1160, chcel som hlasovať za.
Cséfalvayová, Katarína, poslankyňa NR SR (2019-06-20):
Ďakujem pekne za slovo. Chcela by som pripomenúť poslancom zo zahraničného výboru rokovanie výboru o 12.05 v miestnosti č. 148. Ďakujem.
Marosz, Ján, poslanec NR SR (2017-01-31):
Vážená pani poslankyňa, ďakujem za váš príspevok. Hovoríte v zásade o tom, že nesprávame sa priateľsky a hostinne k cudzincom, ktorí prichádzajú, či už, či už kvôli migrácii alebo kvôli rôznym problémom, ale my sa nesprávame priateľsky a hostinne ani k občanom Európskej únie, ktorí akýmkoľvek spôsobom sa ocitnú u nás, nehovoriac o tých, ktorí nám dávajú prácu, ako spomínaných Kórejcoch, a podmienky, ktoré Kaliňákove ministerstvo vnútro pripravuje týmto ľuďom, sú viac-menej otrasné a určite aj v rebríčku tejto hostinnosti by sme sa umiestnili niekde na chvoste. Keď..., spomínali ste deti vo vašom príspevku, keď matka dieťaťa, občana Európskej únie – a je spolu s dieťaťom – musí aj 6-7 hodín stáť na cudzineckej polícii, aby si vyzdvihla kartičku povolenie na pobyt, bez vody, bez jedla, bez vzduchu a v priestoroch, ktoré sú určené zadržiavaným kriminálnikom. Tak toto je, to je tá naša pohostinnosť, to je tá priateľská tvár vo vzťahu k cudzincom, ktorú nečinnosť ministra vnútra v tejto oblasti zabezpečilo. Takže nesprávame sa hostinne a vľúdne nielen k tým, ktorí nám prinášajú prácu, ako sú Kórejci, Nemci a podobne, a hlavne teda sa nesprávame pohostinne k občanom Európskej únie, nehovoriac o tom, že často aj tí Kórejci – a videl som to na vlastné oči – chodia tam so svojimi maloletými deťmi a trávia tam pomaly celé dni, aby si, aby si jednoduché úkony na týchto úradoch vybavili. Je to smutné.
Richter, Ján, minister práce, sociálnych vecí a rodiny SR (2016-11-28):
Pán podpredseda, ďakujem pekne za slovo. Panie poslankyne, páni poslanci, navrhovaná novela zákona o peňažných príspevkoch na kompenzáciu ťažkého zdravotného postihnutia obsahuje v súlade s programovým vyhlásením vlády Slovenskej republiky zvýšenie základnej výšky peňažného príspevku na opatrovanie z 220,52 eur na 247,62 eur a zvýšenie ochrany zostatku príjmu z 1,4- na 1,7-násobok sumy životného minima. Cieľom tohto opatrenia je stabilizácia najohrozenejšej skupiny poberateľov peňažného príspevku na opatrovanie, ktorým sú poberatelia v produktívnom veku. V novele sa zároveň rozširuje výnimka na započítavanie príjmu a majetku nadobudnutého formou darovania. Peňažné dary od akéhokoľvek subjektu do výšky 12-násobku sumy životného minima v kalendárnom roku sa nebudú nepovažovať za príjem na účely tohto zákona. Zároveň sa rozširuje okruh subjektov, ktorých finančný dar sa nepovažuje za príjem na účely tohto zákona, a to od cirkvi a náboženskej spoločnosti. Dopĺňa sa aj možnosť nadobudnúť peňažné dary v neobmedzenej výške, ak ich účelom je posilnenie účinkov kompenzácie, zachovanie alebo zlepšovanie zdravotného stavu. Obdobným spôsobom je upravené aj posudzovanie majetku na účely poskytovania peňažných príspevkov. S cieľom naplniť Dohovor Organizácie spojených národov o právach osôb so zdravotným postihnutím je súčasťou vládneho návrhu aj garantovanie neobmedzeného vstupu fyzických osôb s ťažkým zdravotným postihnutím v sprievode psa so špeciálnym výcvikom na verejné priestranstvá a do priestorov zariadenia spoločného stravovania. Rovnako sa umožňuje vodenie psa so špeciálnym výcvikom bez náhubku. Uvedené zmeny sa premietnu jednak do zákona, ktorým sa upravujú niektoré podmienky držania psov, a jednak do zákona o ochrane, podpore a rozvoji verejného zdravia. Vo vládnom návrhu sa upravuje aj zákon o sociálnom poistení, v ktorom navrhujeme odstrániť hranicu 12 rokov na účely platenia poistného štátom na dôchodkové poistenie za osobu, ktorej sa poskytuje peňažný príspevok na opatrovanie na osobu, ktorú, ktorá vykonáva osobnú asistenciu. V konečnom dôsledku to pre tieto osoby môže znamenať, že ak im vznikne nárok na minimálny dôchodok, ak túto činnosť budú vykonávať najmenej 30 rokov a nebude sa vypočítavať z minimálnej mzdy, ale z priemernej. Okrem legislatívno-technických zmien vyplynuli z rokovaní jednotlivých výborov Národnej rady Slovenskej republiky jeden pozmeňovací návrh, ktorého predmetom je precizovanie právnej úpravy týkajúcej sa spracúvania osobných údajov na účely kompenzácie ťažkého zdravotného postihnutia tak, aby nevznikli pochybnosti v súlade takejto úpravy s úpravou ustanovenou v Ústave Slovenskej republiky. Vzhľadom na dôležitosť ochrany osobných údajov vítam snahu poslancov o precizovanie právnej úpravy v tomto smere. Dovoľujem si preto podporiť predložený pozmeňujúci návrh a zároveň sa uchádzam o vašu podporu. Skončil som, pán podpredseda.
Laššáková, Jana, podpredsedníčka NR SR (2014-06-10):
Na vystúpenie pána poslanca s faktickou poznámkou pán poslanec Hlina, končím možnosť prihlásiť sa s faktickými poznámkami. Nech sa páči, pán poslanec.
Glváč, Martin, podpredseda NR SR (2017-12-07):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne predložili do včera do dvanástej hodiny 24 otázok na predsedu vlády a 10 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v sále, sa neodpovedá. Prosím predsedu vlády pána Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči, pán premiér.
Bugár, Béla, podpredseda NR SR (2018-10-23):
Na vystúpenie pani poslankyne s faktickými poznámkami traja. Pán poslanec Kollár.
Kéry, Marián, poslanec NR SR (2021-03-17):
Ďakujem za slovo, pán podpredseda. Pán poslanec Gyimesi, hneď na úvod konkrétna otázka. Prosím vás, ako ste dospeli ku konštatovaniu, že občania Slovenskej republiky hlásiaci sa k maďarskej národnosti sú občanmi druhej kategórie? Lebo ja to absolútne odmietam. Už som to sčasti naznačil vo faktickej poznáme smerom k pánovi poslancovi Dostálovi a zopakujem to opäť. Ja som od roku 2005 poslancom Nitrianskeho samosprávneho kraja, v súčasnosti zastávam pozíciu podpredsedu Nitrianskeho samosprávneho kraja, ktorý je národnostne zmiešaným krajom. Okresy Komárno, ale aj Levice, Nové Zámky, Šaľa sú okresmi, v ktorých žije pomerne veľké množstvo ľudí, ktoré sa hlásia k maďarskej menšine, resp. k maďarskej národnosti. A ubezpečujem vás, že z rozpočtu Nitrianskeho samosprávneho kraja ide rovnaké množstvo financií tak na sever, ako aj na juh nášho kraja. Ubezpečujem vás, že rovnako, rovnakým kľúčom rekonštruujeme cesty II. a III. triedy na severe i na juhu. Takým istým kľúčom modernizujeme a rekonštruujeme školy, ktoré sú v našej zriaďovateľskej pôsobnosti, dokonca mnohé školy majú problém s nedostatočným počtom žiakov. A čo sa týka škôl s vyučovacím jazykom maďarským, neberieme do úvahy zďaleka len optiku ekonomiky, ale zachovávame tieto školy napriek tomu, že to ekonomicky nie je až také výhodné. Takže prosím vás, nevnášajme opäť nejaké trenice medzi Slovákmi a Maďarmi, pretože tieto trenice našťastie neexistujú.
V. Veteška, podpredseda NR SR: (2004-07-06):
vládnom návrhu zákona o obchodovaní s emisnými kvótami a o zmene a doplnení niektorých zákonov . Vládny návrh zákona ste dostali ako tlač č. 758 a návrh na jeho pridelenie na prerokovanie výborom máte v rozhodnutí č. 775. Prosím ministra životného prostredia Slovenskej republiky pána Lászlóa Miklósa, aby návrh zákona uviedol. Nech sa páči, pán minister.
Paška, Pavol, predseda NR SR (2012-08-09):
Ďakujem. S faktickými poznámkami sa hlásia pani poslankyňa Horváthová, Matovič a Pollák. Končím možnosť sa prihlásiť s faktickou. Pani poslankyňa Horváthová.
Grendel, Gábor, podpredseda NR SR (2020-12-04):
Tri faktické poznámky na vystúpenie pána poslanca. Nech sa páči, pani poslankyňa Pleštinská.
Štefanec, Ivan, poslanec NR SR (2012-07-31):
Ďakujem pekne, pani predsedajúca, ako povedal pán podpredseda Figeľ, ide tu predovšetkým o peniaze. Ide tu o peniaze sporiteľov a, bohužiaľ, to je fakt, ktorým sa pán predseda vlády snaží zakryť rozprávkami o 500 miliónoch eur. Budem hovoriť vo svojom vystúpení podrobnejšie o jednotlivých položkách, pretože sú to výmysly, pán predseda. Sú to výmysly, nie je to pravda, ide vám len a len o to, aby ste použili peniaze sporiteľov z druhého piliera pre vaše vládnutie. Bohužiaľ, neviete hospodáriť, neviete šetriť, priestor na šetrenie je stále. Je tu priestor pre spravodlivejší sociálny systém, pre lepšie hospodárenie v rozpočtových organizáciách i lepšie spravovanie štátneho majetku. Bohužiaľ, vy ste sa nevydali touto cestou. A mrzí ma aj tá forma, ktorou ste sa vydali, pretože hovoríte, že pri tom, ako ste predložili tento návrh zákona do parlamentu, tak ste dodržali všetky legislatívne pravidlá. (Prerušenie vystúpenia predsedajúcou.)
Jurinová, Erika, podpredsedníčka NR SR (2012-07-27):
Nech sa páči, s reakciou pán poslanec Brixi.
Hrnčiar, Andrej, podpredseda NR SR (2018-05-29):
Pán poslanec Kotleba.
Kavecká, Monika, poslankyňa NR SR (2020-11-24):
Ďakujem veľmi pekne za slovo. Vážený pán predsedajúci, vážené pani poslankyne, vážení páni poslanci, vážení páni ministri, podľa § 80 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam informáciu o výsledku prerokovania vládneho návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 o poisťovníctve a zmene a doplnení niektorých zákonov v znení neskorších predpisov a ktorým sa menia do dopĺňajú niektoré zákony (tlač 277), vo výboroch. Uvedený návrh zákona prerokoval ústavnoprávny výbor a výbor pre zdravotníctvo ako gestorský výbor. Výbory súhlasili s návrhom zákona a odporučili Národnej rade schváliť s pozmeňujúcimi a doplňujúcimi návrhmi, ktoré sú obsiahnuté v časti IV spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Výbor Národnej rady pre zdravotníctvo ako gestorský výbor rokoval dňa 24. novembra 2020. Gestorský výbor na základe stanovísk výborov k predloženému vládnemu návrhu zákona (tlač 277) vyjadrený v uzneseniach uvedených pod bodom IV tejto správy a v stanovisku gestorského výboru odporúča Národnej rade vládny návrh zákona (tlač 277) schváliť s pozmeňujúcimi a doplňujúcimi návrhmi, ktoré sú obsiahnuté v IV. časti spoločnej správy. Po prvé, spoločná správa obsahuje 15 pozmeňujúcich návrhov, súčasne výbor navrhol, aby sa hlasovalo po a) o bodoch 1 až 6, 8 až 14 spoločne s návrhom gestorského výboru schváliť, po b) o bodoch 7 a 15 spoločne s návrhom gestorského výboru neschváliť. Spoločná správa výborov bola schválená uznesením číslo 63 z 24. novembra 2020, kde ma výbor poveril za spoločnú spravodajkyňu k predloženému návrhu zákona. Pán predsedajúci, skončila som, poprosím vás, otvorte rozpravu.
Žitňanská, Jana, poslankyňa NR SR (2023-05-03):
Ďakujem veľmi pekne. Po konzultácii s ministrom školstva chcem požiadať o termínovanie bodov 40 a 41 na zajtra po bodoch, ktoré sú termínované po hodine otázok, to znamená, že po bode 61. Je to školský zákon a zákon o športe.
Žiga, Peter, podpredseda NR SR (2024-04-30):
Na vaše vystúpenie štyri faktické poznámky. Ako prvá pani poslankyňa Stohlová.
A. Belousovová, podpredsedníčka NR SR: (2007-12-05):
A slovo má pán poslanec Novotný, nech sa páči.
Mikloško, Jozef, poslanec NR SR (2013-03-13):
Som, samozrejme, absolútne proti fajčeniu. Ako šéf by som si určite medzi fajčiarom a nefajčiarom vždy vybral nefajčiara do práce, najmä v mladom veku je to katastrofa a celoživotný, by som povedal, problém pre toho človeka. Kto si nevie odoprieť cigaretku, ťažko od neho očakávať špičkový výkon, obetavé staranie sa o dieťa atď. Včera sme vydali knihu Rodičovstvo od počatia, čo by ste mali vedieť o svojom očakávanom a narodenom dieťati. Sú tam vedecké štúdie, ako postoj budúcich matiek, aj fajčenie, alkohol, drogy hrozne ovplyvňujú budúce dieťa a robí ho v mnohom zmysle predikovaným pre zložité situácie v budúcnosti. Ale chcel som hovoriť najmä k pokutám. Temer na všetko sa mi zdajú nereálne. Dávajú na ľudí také bremená, ktoré sú temer nevymáhateľné. Mne sa aj pokuty v doprave zdajú absurdné a vysoké vzhľadom na platy a penzie, ktoré tu máme. Teraz prišla jar, v záhrade sú snežienky, babky ich trhajú, predávajú a k svojim 300-eurovým penziám si chcú privyrobiť. Nedávno ohlásili, že pokuta za trhanie snežienok je 3 300 eur. Takže pýtajme od tých babiek 3 300 eur, je to úplne nadsadené a zbytočne takto vysoké. Neviem, či to od niekoho vymôžu. Ale stačí vymôcť od 20 babiek túto pokutu a máme opravenú cestu zo Svätého Jura do Bratislavy. Čiže celkove k pokutám, zdajú sa mi neúnosne veľké a nereálne, nevymáhateľné. Ďakujem.
Dostál, Ondrej, poslanec NR SR (2020-02-20):
Pán poslanec Galko, v žiadnom prípade teba ani tvojich kolegov z Demokratickej strany neupodozrievam, že ste vedome chceli pomôcť smeráckej mafii, ale nie je to tak, ako hovoríš. Nie je povinnosťou poslancov hlasovať za otvorenie schôdze. A najmä nie v situácii, keď ide o očividný populizmus a volebnú kampaň vládnych strán, ktoré chcú robiť kampaň za stovky miliónov eur a za cenu porušovania legislatívnych pravidiel stanovených v zákone o rokovacom poriadku a v situácii, keď koalícia odmietla rokovať o návrhoch zákonov, ktoré v decembri na decembrovú schôdzu normálne v stanovených termínoch predložili opoziční poslanci, lebo vraj už je neskoro a vraj už by to iba bola volebná kampaň. A čo je toto? A nerozumiem celkom tej logike, že čo by sa stalo, keby si smeráci robili kampaň a mali už vytlačené bilbordy, ako hovoríš, že opozícia znemožnila rokovať o tých návrhoch. No tak si budú robiť kampaň, že schválili trináste dôchodky a zdvojnásobenie, zdvojnásobenie detských prídavkov a ešte to bude stáť miliardu navyše. To už bude, to už bude lepšie? A teda, ak ste aj vecne presvedčení o správnosti toho návrhu, v poriadku, mňa to teda trochu prekvapuje, že doteraz ste s niečím takým neprišli, ale keď ste o tom vecne presvedčení, tak existujú podľa teba dôvody na skrátené legislatívne konanie? Alebo je už aj vám jedno, že sa budú porušovať legislatívne pravidlá, zákon o rokovacom poriadku? Je to, je to úplne jedno, že hoci neexistujú dôvody pre skrátené legislatívne konanie, vy to odhlasujete? Ja si myslím, že proti, teda že by sa nemali zúčastniť hlasovania o skrátenom legislatívnom konaní žiadni opoziční poslanci, lebo na to nie je dôvod, a jediný spôsob ako zabrániť skrátenému legislatívnemu konaniu je nezúčastniť sa toho hlasovania. Ten, kto sa toho zúčastní, bude mať podiel na tom, že sa budú kriviť legislatívne pravidlá.
B. Bugár, podpredseda NR SR: (2004-12-07):
J. Jaduš, poslanec: Vážené kolegyne, kolegovia, dovoľte mi, aby som aj ako Prešovčan sa postavil za návrh pána kolegu Jarjabka čo sa týka transferu financií pre prešovský orchester, pre prešovskú spevohru, treba povedať, že divadlo netvoria múry, ale predovšetkým ľudia, umelci. A na obranu ak by som mal povedať nejaké podporné stanovisko, tak treba povedať, že aj prešovská spevohra bola úspešným kolektívom, ktorý aj v minulosti dokázal zarobiť peniaze, ktorý nás dokázal významne reprezentovať na pódiách, na scénach západnej Európy. A je tým zborom a tou zložkou Divadla Jonáša Záborského, ktorá si zaslúži aj z historického hľadiska aby bola zachovaná. Keď vyšší územný celok preberal divadlá v Prešove, musel urobiť zásadné organizačné zmeny. Napriek tomu, bohužiaľ, tie finančné prostriedky nestačia. Takže ak budete takí láskaví, tých 10 mil. nie je suma, ktorá zloží rozpočet a zachráni novostavbu Národného divadla. Buďte takí láskaví, podporte tento návrh, podporte to, čo predniesol pán kolega Jarjabek. Ďakujem vám veľmi pekne.
Danko, Andrej, podpredseda NR SR (2023-11-28):
Pán poslanec Viskupič.
Laurenčík, Milan, podpredseda NR SR (2020-05-13):
Pán poslanec Marian Kotleba.
Budaj, Ján, poslanec NR SR (2016-10-21):
Ďakujem. Dámy a páni, samozrejme, chcelo by to preštudovať ten návrh pána Gála, ale ono to nestál ani o reakcie na jeho vystúpenie, a tak dosť ťažké mi reagovať na to, čo navrhol. (Ruch v sále.) Pán predsedajúci, neustále vyrušovanie rôznych členov koalície, predtým Gál, teraz... (Prerušenie vystúpenia predsedajúcim.)
Bugár, Béla, podpredseda NR SR (2011-07-13):
Páni poslanci.
B. Bugár, podpredseda NR SR: (2003-06-25):
Otváram rozpravu k tomuto bodu programu a pýtam sa, či sa hlási niekto ústne do rozpravy, nakoľko žiadnu písomnú prihlášku pánov poslancov nemám. Ako jediný pán poslanec Ševc. Končím možnosť sa prihlásiť ústne do rozpravy. Pán poslanec, nech sa páči, máte slovo. J. Ševc, poslanec: Vážený pán podpredseda Národnej rady, vážený pán podpredseda vlády, treba privítať, že táto súhrnná správa dáva ucelený obraz o tom, čo treba urobiť v najbližšom období, aby sa tento spoločenský jav nerozširoval práve na mladú generáciu. Myslím si, že tuná nezáleží na tom, kto to predkladá, ale nám všetkým ide o to, aby sa tieto veci, tieto javy pribrzdili. A ak ste si všimli, v tejto správe sa hovorí, že 70 % ľudí, ktorí používajú tieto drogy, nepatrí medzi ľudí akýchsi, ktorí by sa túlali len po uliciach, že má trvalé bydlisko u rodičov, pričom 91 % stále má ubytovanie. To je jav, na ktorý treba upriamiť pozornosť. A upriamiť treba pozornosť do rodín. Preto by bolo dobré, keby sa vôbec tieto naše občianske združenia, ale aj spoločenské organizácie viacej začali zaujímať o tento problém, ako len byť púhymi pozorovateľmi z ulice. Navrhujem, pôjde to možnože v budúcnosti, pán podpredseda vlády, v rámci ministerstva školstva je celý rad opatrení, ktoré reagujú na tieto veci, ale vedie sa diskusia o povinnom a nepovinnom predmete v rámci svedomia a vedomia, či by nebolo dobré či už o etickej výchove alebo katolíckej výchove, už to je otázka iná, priamo do osnov predmetu jedného alebo druhého zakotviť túto problematiku, aspoň 100 vyučovacích hodín, aby sa priamo deti bezprostredne stali súčasťou výchovného procesu, nielen zároveň len akýmsi nástrojom kontroly zo strany ministerstva školstva. Ja by som bol povďačný, keby sa takéto návrhy mohli realizovať i vo výchovno-vzdelávacom systéme. Ďakujem. (Potlesk.)
Kresák, Peter, poslanec NR SR (2018-05-11):
Ďakujem pekne za slovo, pán predsedajúci. Na úvod mi dovoľte uviesť, že v rozprave k tomuto návrhu zákona vystúpili dvaja páni poslanci. Nebol predložený pozmeňujúci návrh... (Prerušenie vystúpenia predsedajúcim.)
Číž, Miroslav, podpredseda NR SR (2015-03-24):
Ďakujem pekne. S faktickou poznámkou pán poslanec Martvoň, nikto iný sa nehlási s faktickou, uzatváram možnosť prihlásiť s faktickou poznámkou, má slovo.
Pellegrini, Peter, predseda NR SR (2015-04-23):
Prezentujme sa a hlasujme o návrhu pani poslankyni Žitňanskej. (Hlasovanie.) Prítomných 122 poslancov, za hlasovalo 43, proti bolo 63, zdržalo sa 15, nehlasoval 1. Návrh sme neschválili.
Glváč, Martin, podpredseda NR SR (2018-09-14):
Ďakujem Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Jedna poslankyňa. Končím možnosť prihlásiť sa. Pani poslankyňa Milanová, nech sa páči. Končím možnosť prihlásiť sa. Takže dve poslankyne. Končím možnosť prihlásiť sa. Nech sa páči.
Gyimesi, Juraj, poslanec NR SR (2020-07-24):
Ďakujem za slovo. Pán podpredseda, verím vám, že sedieť v opozícii po 12 rokoch je mrzuté a frustrujúce. A fakt verím, že príhovor pána premiéra videli všetci, pretože také zrkadlo, aké nastavil on vám vo svojom prejave, sa len tak nevidí. A ja si myslím, že z vašej strany to bolo ťažké počúvať. Pokiaľ ide o signály, ktoré tvrdíte, aké on vysiela, tak vysiela tie signály, že táto krajina ide k lepšiemu. Ide z toho marazmu, do ktorej (ktorého, pozn. red.) ste ho vy dostali, ide von. A ja si myslím, že táto vláda bude jedna z najúspešnejších vôbec. (Reakcie z pléna.) Pokiaľ, pokiaľ, pokiaľ sa jedná o podvody na voličoch, ktoré ste spomínali. Spomeňte si, prosím vás, na vaše sľuby o diaľnici do Košíc do roku 2010. Spomeňte si na trináste dôchodky, ktoré ste sľubovali dôchodcom v roku 2010. Schválili ste ich len ako volebné PR minulý rok, alebo proste toho roku v marci. Ďalej. Sľubovali ste ľuďom istoty a istoty dosiahli len kategória náš človek. Takže toto sú veci, o ktorých by sme mali hovoriť, a nie tieto bludy, o ktorých sa tu bavíme vlastne celý deň. Ďakujem pekne.
P. Hrušovský, podpredseda NR SR: (2002-04-04):
Panie poslankyne, páni poslanci, prerušujem rokovanie o tomto bode programu. Ďakujem pánovi ministrovi Magvašimu, pánovi poslancovi Mesiarikovi. Budeme pokračovať v rokovaní o ďalšom bode programe, ktorým je vládny návrh zákona o sociálnom zabezpečení policajtov a vojakov a o zmene a doplnení niektorých zákonov , ktorý prerokúvame v prvom čítaní. Prosím teraz, aby z poverenia vlády Slovenskej republiky predmetný návrh zákona uviedol a odôvodnil pán minister Ivan Šimko. Pán minister vnútra, máte slovo.
Ďuriš Nicholsonová, Lucia, podpredsedníčka NR SR (2019-02-07):
Pán poslanec Žarnay.
Kočiš, Eduard, poslanec NR SR (2021-10-27):
Ďakujem pekne za slovo, pán predseda. No, pani kolegyňa Cigániková, my prekračujeme svoj tieň každým jedným hlasovaním pri každom jednom rozumnom vládnom návrhu zákona alebo pri každom jednom rozumnom návrhu zákona. Čiže ak ste nejakým spôsobom chcela poukázať na to, aby sme prekračovali svoj tieň, tak ja si myslím, že ho prekračujeme statočne. Reforma, áno, úplne súhlasím. Nutnosť reformy, áno, úplne súhlasím. Ale táto optimalizovaná reforma, ktorú tuná pán minister prišiel odprezentovať, tak s touto optimalizáciou alebo reprofilizáciou, alebo stratifikáciou, alebo čímkoľvek nemôžem súhlasiť, pretože to je taký obšírny, obsiahly dokument, ku ktorému budú stovky pripomienok, takže takáto forma je pre mňa absolútne neprijateľná a nie je na mieste. Pani kolegyňa, vo svojej rozprave ste spomenuli, že ľudia trpia. Áno, ľudia trpia najmä v regiónoch a práve takýmito nesystematickými opatreniami naozaj nedocielite to, aby ľudia v regiónoch netrpeli. Spomínali ste majiteľov nemocníc, ktorí sedeli so županmi, s Asociáciou siete nemocníc a podobnými ľuďmi. Dobre, ale to sú desiatky ľudí. Ale ľudí, ktorí sa búria voči tejto reforme, sú desaťtisíce. Zlá komunikácia, zlé odkomunikovanie, zlá prezentácia, nedostatočná komunikácia najprv s osobnosťami v regiónoch, primátormi, starostami a títo by vedeli oveľa rozumnejšie a lepšie túto reformu vysvetliť, ak by naozaj o nejakú rozumnú reformu išlo, čiže to je môj ďalší dôvetok. Optimalizácia ľudských zdrojov, ste spomínala vo svojej rozprave. Ja sa pýtam, ako chcete docieliť optimalizáciu ľudských zdrojov. Ak zrušíte lôžka alebo ich prekvalifikujete z akútnych na chronické, tak sestra, ktorá robí v ambulancii, nepôjde k chronickému lôžku, pretože tá práca je oveľa ťažšia, zbalí kufre a pôjde do zahraničia.
P. Paška, predseda NR SR: (2008-05-22):
Tento bod sme prijali.
Bugár, Béla, podpredseda NR SR (2018-06-20):
Ďakujem pekne. Otváram všeobecnú rozpravu a pýtam sa, či sa hlási niekto ústne do rozpravy. Ako jediný pán poslanec Heger, ale predpokladám, že prerušíme rokovanie. Jaj, tak nech sa páči, pán poslanec. Končím možnosť sa prihlásiť ústne do rozpravy a slovo má pán poslanec Heger.
Cmorej, Peter, poslanec NR SR (2023-03-28):
Ďakujem pekne. Najprv na pána poslanca Richtera. No to, že ste odovzdávali vyrovnanú onú... Sociálnu poisťovňu, bol výsledok demografie a toho, že ste časť ľudí vyhnali z II. piliera. Len tak mimochodom, teraz ďalšia vláda opäť zdedí Sociálnu poisťovňu s podobným deficitom, bude to nejakých 1,3 mld. každý rok a z toho bude nejakých cez 300 mil. rodičovský bonus. Ku pá... (povedané so smiechom), ku pánovi poslancovi Tomášovi, tak ja ešte to dopoviem, lebo som to nestihol vo svojom vystúpení, vy ste tu taký chaos spôsobili tým hlasovaním hneď, že vy ste netušili, o čom sa bude a akým spôsobom sa bude hlasovať. V spoločnej správe bola... bol bod, ktorý posúval tú účinnosť na 1. 7., ale keďže ste to tuná takto domotali, tak nebolo jasné, že ak sa schváli ten spoločný bod, či bude možné hlasovať o pozmeňujúcich návrhoch, preto bola jediná možnosť potom schváliť môj pozmeňujúci návrh, takže je to len a len vaša chyba. A keby ste, pán poslanec, aj chodili do roboty a boli na výbore, kde som tie pozmeňujúce návrhy predkladal, tak by ste vedeli, že tam som predložil aj pozmeňujúci návrh, ktorý odkladal rodičovský dôchodok, vtedy ešte nebol vyplácaný, a teda chcel som sa tomu venovať v ďalšom zákone, ale teda ten bude, ten prepadne, tak chcem vám teda, pán minister, pogratulovať, že ste to dokázali takto urýchliť, že sa už rodičovský dôchodok začal vyplácať, čo teda, žiaľbohu, znemožňuje jeho posunutie až na rok 2024, takže toto sa vám podarilo, gratulujem, naplnili ste asi svoje politické poslanie za, za tieto štyri roky, lebo bolo to evidentné, že na tomto vám záleží najviac. A ešte teda pre pána poslanca Tomáša. Keď sa veci robia zodpovedne, tak si to nechajte aj zrátať, takže ja som tie poslanecké, ja som tie pozmeňujúce návrhy nechal zrátať pre... Rade pre rozpočtovú zodpovednosť a máme kvantifikáciu, koľko tá mimoriadna valorizácia v tomto roku bude stáť. Máme to tu zrátané, dokonca aj s požiadavkou, s požiadavkou Jednoty dôchodcov Slovenska, ktoré, ktorá... (Prerušenie vystúpenia časomerom.)
Kollár, Boris, predseda NR SR (2023-03-16):
Prosím, prezentujme sa a hlasujeme. (Hlasovanie.) Prítomných 130 poslancov, za 8, proti 56, zdržalo sa 58, 8 nehlasovali. Uvedený návrh sme neschválili.
Blanár, Juraj, podpredseda NR SR (2022-09-23):
Tri faktické poznámky na vaše vystúpenie, pán poslanec, ako prvý pán poslanec Šefčík, nech sa páči.
Viskupič, Jozef, poslanec NR SR (2016-04-28):
Ďakujem. Keďže sú symbolické veci, ktoré v spoločnosti veľmi dlho fungujú a tvoria tzv. pamäť národa, chcel by som prečítať jeden úryvok, možno pozvánku od Anny Remiášovej, ktorá hovorí, že politická vražda spáchaná na objednávku SIS za mečiarizmu. „Dňa 29. apríla, t. j. tento piatok bude 20.!!! výročie zavraždenia Róberta. Smútočné stretnutie sa koná 29. 04. o 17.00 hod. v Karlovej Vsi pri pamätnom kríži priamo na mieste vraždy. Tí, ktorí ste ho poznali a mali radi, a tí, ktorí ste ho nepoznali a odsudzujete túto nepotrestanú politickú vraždu, venujte mu, prosím, tichú spomienku. Ďakujeme vám.“ Chcel by som tieto slová pani Anny Remiášovej presunúť aj do tejto sály a podporiť iniciatívu Jána Budaja, aby sme vyvodili zodpovednosť za politickú vraždu, a to je tým, že by sme prijali návrh, ktorý pán Budaj predkladá. Pretože slzy matky môžu byť dosť veľkým mementom na to, aby táto sála, keďže to má v rukách, urobila historickej pamäti, pamäti národa zadosť. Politická vražda, ktorá bola spáchaná na Róbertovi Remiášovi, by mala byť vyšetrená a Mečiarove amnestie by mali byť zrušené. Ďakujem.
B. Bugár, podpredseda NR SR: (2001-10-31):
Pani poslankyňa Tóthová.
Cicoň, Antonín, poslanec NR SR (2013-10-29):
Týmto sme hlasovali o všetkých pozmeňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Paška, Pavol, predseda NR SR (2013-06-27):
Pán poslanec, priznám sa, že ste ma dostali do úzkych. Nie som si celkom istý, že sa to dá takto v otvorenej rozprave. Asi nie? (Krátka pauza. Reakcie z pléna.) Chvíľočku, pán poslanec. Minimálne som si istý, že by pán poslanec Kuffa mal dokončiť svoje vystúpenie. (Krátka pauza.) Zapnite, prosím vás, pána poslanca.
Figeľ, Ján, podpredseda NR SR (2015-05-26):
Ďakujem pekne. Otváram všeobecnú rozpravu. Písomne som nedostal žiadnu prihlášku do rozpravy. Pýtam sa teraz na ústnu formu rozpravy, či sa niekto do nej hlási. Nie je tomu tak. Takže vyhlasujem týmto aj rozpravu za skončenú. Chcete sa vyjadriť? (Reakcia navrhovateľa.) Nech sa páči, pán navrhovateľ sa vyjadrí v záverečnom slove.
B. Bugár, podpredseda NR SR: (2003-10-22):
Otváram rozpravu o tomto bode programu. Ako jediný písomne sa prihlásil pán poslanec Jasovský, za klub HZDS. Nech sa páči, máte slovo.
Kollár, Boris, predseda NR SR. (2020-09-22):
Prosím, prezentujme sa a hlasujme. (Hlasovanie.) Prítomných 143 poslancov, za 137, proti žiadny, zdržali sa 5, nehlasoval 1. Konštatujem, že sme tento návrh schválili. Ďalej budeme hlasovať o bode 45 programu, je to prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch (tlač 229). Prosím spravodajcu z výboru pre kultúru a médiá pána poslanca Milana Potockého, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 229.)
P. Paška, predseda NR SR: (2007-03-21):
Chce reagovať, pán poslanec? Nech sa páči.
Baránik, Alojz, poslanec NR SR (2018-03-26):
Ja by som chcel poďakovať kolegovi Feckovi za veľmi dobré vystúpenie. Vyzývam ho, aby sa nenechal odradiť, aby sa nenechal koaličníkmi, či už sú v postavení predsedajúcich parlamentu, alebo iní, aby sa nenechal odradiť tým, že sa ho vypytujú na to, že či je toto jeho vystúpenie k vysloveniu dôvery vlády alebo k čomu. Pokračujte v tom, pán kolega, kašlite na tých, ktorí sa boja o svoje fleky, ktorých sa tam musia držať zubami-nechtami, pretože sa boja trestného stíhania, boja sa o svoje válovy, o svoje majetky. Kašlite na nich, pokračujte v tom, pán kolega. Ďakujem vám.
T. Cabaj, poslanec: (2001-09-19):
Ale chcem ti len jednu vec povedať, že zbytočne nadbiehaš momentálne týmto žiakom, pretože oni nateraz nemajú volebné právo. A keď oni dosiahnu toto volebné právo, určite už budeš v politickom dôchodku.
Glváč, Martin, podpredseda NR SR (2016-10-11):
Na faktické poznámky bude reagovať pán poslanec Mihál, nech sa páči.
Grendel, Gábor, podpredseda NR SR (2021-05-14):
Do rozpravy sa v zmysle rokovacieho poriadku prihlásil pán predseda Národnej rady. Ale, pardon, ešte sa chcem opýtať, pani ministerka, chcete zareagovať? Máte na to dve minúty ako reakcia na faktickú poznámku, teda na faktické poznámky.
Klus, Martin, poslanec NR SR (2019-04-02):
Ďakujem pekne, pán predsedajúci a pán predseda, a tak isto ďakujem predkladateľom za tento zvláštny návrh zákona. Musím povedať, že je zvláštny najmä z toho dôvodu, že som si všimol, že aj vy ste sa v treťom čítaní niekoľkokrát zdržali a zvláštny aj... (Reakcia z pléna.) Áno, ja viem. A zvláštny aj kvôli tomu, lebo aj pri vašich zákonoch a vy, predpokladám, pri našich zákonoch sa pomerne pravidelne stretávate s tým, že možno hodnotovo sa s tým zákonom dokážete stotožniť, ale sú tam legislatívno-technické nedostatky, kvôli ktorým ho nedokážete podporiť, a to je to, čím my vysvetľujeme našim voličom, že sme zákon nemohli nepodporiť alebo podporiť. (Reakcia z pléna.) No iste. (Prerušenie vystúpenia predsedajúcim.)
M. Fronc, poslanec: (2008-01-29):
A keď hovoríme o kresťanských koreňoch, kresťansko-judaistickej tradícii, je to o niečom inom, pretože táto Európa, jej kultúra je postavená na tom. Ja som ten príklad uvádzal a uvediem ho znova. V mnohých právnych systémoch vychádzajúc z náboženstva je možné sa pomstiť. Viete do dobre. Ale práve aj v právnom systéme všetkých európskych krajín pomsta nepatrí do rúk človeka a na to je vytvorené špeciálna inštitúcia, a to práve vychádza z kresťanstva a z kresťanskej filozofie. Chcem tým povedať, že tieto hodnoty prešli do spoločného majetku, takpovediac duchovného vlastníctva celej Európy bez ohľadu na to, či dneska je niekto veriaci, alebo neveriaci, alebo či je agnostik, jednoducho o to nám ide, aby tieto hodnoty boli brané vážne a v tomto smere ako máme obavy, a preto bol ten problém a myslím vážny problém s Chartou na ktorú, žiaľbohu, musím povedať, že ste nereagovali, mohli sme mnoho a rozumnejšie o mnohých veciach diskutovať. Ďakujem.
P. Hrušovský, podpredseda NR SR: (2002-03-20):
P. Brňák, poslanec: Pán predsedajúci, chcem povedať, že je neuveriteľne primitívne, čo sa deje v tejto parlamentnej sieni v tom, že chcete ako vládna väčšina, ktorá jednoducho nedisponuje väčšinou v tomto parlamente, hádzať bremeno zodpovednosti na poslancov opozície. My nie sme v továrni, kde sa vyrábajú galoše a kde sú nejaké normohodiny. Už by ste sa mohli naučiť z hľadiska parlamentnej kultúry, že vláda pána Dzurindu sa odvíja od väčšiny v parlamente. Ak nemáte väčšinu v parlamente, tak konajte takým spôsobom, ako v každom parlamente sa deje, rokujte s opozíciou o momentálnej podpore, príďte rokovať do klubu HZDS a vypočujeme si vaše stanovisko, povieme vám naše podmienky a normálnym spôsobom budeme o veciach rokovať. Ak nie ste schopní schvaľovať zákony, 3 mesiace počkajte a vypíšu sa nové voľby v dôsledku zrušenia alebo rozpustenia parlamentu, ale nerobte tie primitívnosti, ktorými chcete vlastne nahradiť to, že vy nie ste schopní rozhodovať a hlasovať vo veciach zákonov. Toto nie je povinnosťou našou ako opozície v parlamente. (Potlesk.)
Pellegrini, Peter, podpredseda vlády SR pre investície a informatizáciu (2018-02-01):
Ďakujem veľmi pekne. Vážený pán poslanec, prezidentské voľby v Českej republike, akokoľvek pre nás blízkej susednej krajine, vnímame aj ako vnútropolitickú záležitosť. Samozrejme, rešpektujeme ich výsledok a považujeme ho za jasné vyjadrenie slobodnej a demokratickej vôle českých občanov. Rád by som pri tejto príležitosti podčiarkol relatívne vysokú volebnú účasť v druhom kole, ktorého sa zúčastnilo 66,6 % voličov a bola to historicky druhá priama voľba českého prezidenta, v ktorej druhýkrát zvíťazil Miloš Zeman. Obhájil prezidentský mandát a občania mu dali možnosť pokračovať a reprezentovať Českú republiku. Som presvedčený, že prezident Miloš Zeman aj v druhom funkčnom období bude jedným z rozhodujúcich katalyzátorov ďalšieho posilňovania nadštandardných a výnimočne blízkych vzťahov medzi našimi krajinami. Ako sám informoval hneď po svojom opätovnom zvolení, jeho prvá oficiálna bilaterálna návšteva bude smerovať opäť na Slovensko. Rok 2018 bude zároveň rokom pripomínania si historických medzníkov, ktoré spájajú oba naše národy. Verím, že spoločným úsilím sa nám podarí v plnom rozsahu zužitkovať jedinečný potenciál vyhláseného roku slovensko-českej a česko-slovenskej vzájomnosti a celý rad osmičkových výročí významných dejinných udalostí. Uvedené výročia chceme využiť na spoločnú prezentáciu dvoch mimoriadne úspešných štátov v regióne strednej Európy, ktoré sú pevnou súčasťou európskeho hodnotového systému. Chceme celej Európe ukázať, že aj rozdelenie štátov môže byť predpokladom pre dobré vzájomné vzťahy a môže byť úspešným príbehom. Vážený pán poslanec, čo sa týka vašej otázky porovnávania volieb v Česku a na Slovensku, toto implikuje hodnotenie vnútropolitického vývoja v susednej krajine, ktorého by som sa rád zdržal. Ale ak sa pýtate na paralely medzi Českom a Slovenskom, tak musím v uvedenej súvislosti pripomenúť, že ústavným inštitútom priamej voľby hlavy štátu sa Česká republika inšpirovala práve na Slovensku a podobnosť vidím najmä v neustálych výkrikoch o nebezpečnej polarizácii či už slovenskej, alebo českej politiky, ktoré mi pripadajú ako umelá túžba polarizáciu vyvolávať. Každý rozumný človek však vie, že vždy budú v spoločnosti existovať rôzne názory na zásadné problémy. A rovnaké je v Čechách a na Slovensku hlavne to, že najúspešnejší pri polarizácii sú tí politickí predstavitelia, ktorí v parlamentných voľbách zvyknú byť menej úspešní a práve cez polarizáciu ako by si chceli kompenzovať svoj neúspech vo voľbách. Na záver však musím pripomenúť, že Česká a Slovenská republika majú medzi sebou vzťah, ktorý je výnimočný vo svete. Aj vďaka Milošovi Zemanovi sme susedia, ktorí sa vždy podporujú a aj keď sme sa rozdelili, vieme seriózne spolupracovať ako partneri v medzinárodných zoskupeniach, v ktorých sme členmi. Ďakujem veľmi pekne, pán podpredseda.
P. Hrušovský, predseda NR SR: (2003-09-23):
M. Maxon, poslanec: Ja mám taký pocit, že všeličo sa tu deje s tichým súhlasom. Ja dodatočne vznášam výhrady voči tomu. Ja som namietal voči tomuto postupu. Rešpektujem, samozrejme, to, že ste si ma nemuseli všimnúť.
Pellegrini, Peter, predseda NR SR (2023-12-14):
Pán poslanec Grendel.
Pellegrini, Peter, podpredseda NR SR (2020-05-13):
Na vystúpenie pána ministra šesť poslancov s faktickými poznámkami. Ako prvý pán poslanec Stančík, nech sa páči.
Novotný, Viliam, poslanec NR SR (2013-11-26):
Takže logicky pán prezident vo svojej druhej pripomienke hovorí o tom, aby sa kolektívna zmluva vyššieho stupňa nevzťahovala na tie podniky, ktoré majú uzavretú kolektívnu zmluvu. No veď z logiky veci, dnes to tu už znovu odznelo v rozprave, beriem, že odborári majú túžbu rozšíriť kolektívne zmluvy na podniky, kde nie sú. Ale tam, kde je uzatvorená kolektívna zmluva, na čo sa tam má vzťahovať ešte kolektívna zmluva vyššieho stupňa? Čiže podľa môjho názoru je to absolútne logické. Dámy a páni, ja podporím obe pripomienky pána prezidenta, tak ako to za náš poslanecký klub povedal aj pán poslanec Štefanec. Napriek tomu ale budem hlasovať proti tomuto nesociálnemu zákonu, pretože ten zákon je naďalej zlý. Je zlý preto, lebo strana SMER, vláda Slovenskej republiky, ktorú tvorí výlučne strana SMER, a Konfederácia odborových zväzov si zamenili sociálny dialóg za sociálny diktát. Tripartita má byť o dialógu. O tom, že hľadáte konsenzus. Nie o tom, že sa minister práce dohodne s Konfederáciou odborových zväzov a presadí si do zákona to, čo vyhovuje odborárskym predákom a odborárskym bossom, a absolútne ignoruje pripomienky zamestnávateľských zväzov a združení. Dámy a páni zo SMER-u, tento nesociálny zákon nie je o ničom inom, iba že platíte Konfederácii odborových zväzov za podporu strany SMER vo voľbách v roku 2012. Vy totižto, strana SMER má s Konfederáciou odborových zväzov podpísanú dohodu o spolupráci, v ktorej sa píše okrem toho, že partneri si budú navzájom pomáhať k obojstranne výhodnej spolupráci. Tak takto vyzerá obojstranne výhodná spolupráca medzi socialistickou vládou a Konfederáciou odborových zväzov. Dámy a páni, keď znovu prelomíte prezidentovo veto a schválite tento nesociálny zákon, prostredníctvom neho nepomôžete ani jednému jedinému zamestnancovi na Slovensku. Žiadnemu zamestnancovi sa tým nevytvoria lepšie pracovné podmienky. Nepomôžete k vytvoreniu ani jedného jediného nového pracovného miesta, o ktoré by vám zrejme malo ísť, keďže nezamestnanosť na Slovensku je vysoká. Naopak, skomplikujete vytváranie nových pracovných miest a dokonca môžte ohroziť existujúce pracovné miesta. Jediní, komu... (Prerušenie vystúpenia predsedajúcou.)
Federič, Igor, poslanec NR SR (2010-12-10):
Hlasovali sme teda o všetkých bodoch zo spoločnej správy. Pristúpime k hlasovaniu o návrhoch, ktoré odzneli v rozprave. Ako prvý pozmeňujúci a doplňujúci návrh podal pán poslanec Marcinčin, sú uvedené v troch bodoch, ktoré boli rozdané. Odporučil pán poslanec hlasovať o týchto troch bodoch spoločne. Čiže hlasujeme o návrhoch pána poslanca Marcinčina pod bodmi 1 až 3.
Laurenčík, Milan, podpredseda NR SR (2021-05-03):
Ďalšiu faktickú poznámku má pán poslanec Jaroslav Karahuta, nech sa páči.